«Tə myǎdī ányu, anyǔ tē ńdɔ̄ bádí, bâyəǎn kig dí ányu akyaí tē ! Təge, amalá lâyi kig bía namba. 7Yə nálā tē ó ngákɔ́bɔban, ǎ ndá Yākɔb ? Yə fǐn Ǹtondôbə e kwí yǎ súg ? Yə éyə ǎ kad bɔ̌ nālá ? Ngǎ bībúg bíé byâkad bɔ ébubud ású e mod ǎ wulu tə́tə̄lə́ ?" 8Angogé ayɔŋ dámā á lúmuŋan ai ǹzízíŋ; tɔ é mod a bələ́ kig etɔm mǐ ngáfadi biwɔ́man; tɔ é mod a búnī nâ a tɔá mvɔ̄ī, mǐ nganyami nyé ai bitá. 9Biníngá yā áyɔŋ dáma hə átsīdan á mə̄ndá yā bə́ diŋi, myǎvaa bɔ́n bábán évəváá é dúmá yā mə̄ ngávə́ bɔ̄. 10Kódógán ā sí, mǐ wūlú; awolá áwɔí lə́ bə́ kig kwí ! Ású mvǐd mam dzóé, wabonde endáman, éndámǎn tē yâyi nyan ḿbə̂ dzam. 11Ngə́ mod ziŋ a tsídan zəzə̌ mam a kə a sole miǹnǎl: "Ású bílám byányan mayi dí ányu ású dóe”; abǒg tē hḿ ńnye ǎ ḿbɔ̄ ńkad mam ású áyɔ̌ŋ tē aná.